pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“ยุติธรรม” ลงพื้นที่ให้ความช่วยเหลือกรณีผู้เสียชีวิตรวม ๘ ราย ในพื้นที่ จ.กระบี่
วันพฤหัสบดีที่ 20 กรกฎาคม 2560
“ยุติธรรม” ลงพื้นที่ให้ความช่วยเหลือกรณีผู้เสียชีวิตรวม ๘ ราย ในพื้นที่ จ.กระบี่
กระทรวงยุติธรรม ลงพื้นที่ให้ความช่วยเหลือกรณีผู้เสียชีวิตรวม ๘ ราย ในพื้นที่ จ.กระบี่
จากกรณีที่เกิดเหตุกลุ่มคนร้ายสวมชุดลายพราง
เข้าไปก่อเหตุใช้อาวุธปืนไม่ทราบชนิดยิงคนในครอบครัวผู้ใหญ่บ้าน หมู่ ๑ ต.บ้านกลาง อ.อ่าวลึก จ.กระบี่
เมื่อคืนวันที่ ๑๐ กรกฎาคม ๒๕๖๐ มีผู้เสียชีวิตรวม จํานวน ๘ ราย และบาดเจ็บ จํานวน ๓ ราย นั้น
เมื่อวันที่ ๑๙ กรกฎาคม ๒๕๖๐ เวลา ๑๓.๐๐ น.
ณ อบต.บ้านกลาง อ.อ่าวลึก จ.กระบี่ สํานักงานคุ้มครองสิทธิและเสรีภาพ ภาค ๔
ลงพื้นที่เชิงรุกร่วมกับสํานักงานยุติธรรมจังหวัดกระบี่
เพื่อรับคําขอพร้อมเอกสารประกอบการยื่นขอรับสิทธิค่าตอบแทนผู้เสียหาย ตาม พ.ร.บ. ค่าตอบแทนผู้เสียหาย
และค่าทดแทนและค่าใช้จ่ายแก่จําเลยในคดีอาญา พ.ศ. ๒๕๔๔ และที่แก้ไขเพิ่มเติม (ฉบับที่ ๒) พ.ศ. ๒๕๕๙
จากทายาทผู้เสียหายและผู้บาดเจ็บ รวมจํานวน ๑๑ ราย
เพื่อนําเข้าสู่คณะกรรมการพิจารณาช่วยเหลือเงินค่าตอบแทนฯ ต่อไป
พร้อมกันนี้ นายชัยวุฒิ บัวทอง นายอําเภออ่าวลึก จ.กระบี่
ได้กล่าวขอบคุณนายสนั่น ทองเนื้อขาว ยุติธรรมจังหวัดกระบี่
และเจ้าหน้าที่จากสํานักงานคุ้มครองสิทธิและเสรีภาพ ภาค ๔
รวมทั้งกํานัน ต.บ้านกลาง ที่ได้ลงพื้นที่มารับคําขอจากครอบครัวผู้เสียหาย
เพื่อเข้าสู่กระบวนการช่วยเหลือทางการเงินต่อไป
รัฐบาลไทย-ข่าวทำเนียบรัฐบาล-รมต.นร.สุวพันธุ์ฯ เป็นประธานการประชุมขับเคลื่อนการอุปถัมภ์และคุ้มครองศาสนาต่าง ๆ ในประเทศไทย
วันจันทร์ที่ 17 ตุลาคม 2559
รมต.นร.สุวพันธุ์ฯ เป็นประธานการประชุมขับเคลื่อนการอุปถัมภ์และคุ้มครองศาสนาต่าง ๆ ในประเทศไทย
รมต.นร.สุวพันธุ์ฯ เป็นประธานการประชุมขับเคลื่อนการอุปถัมภ์และคุ้มครองศาสนาต่าง ๆ ในประเทศไทย
วันที่ (31 สิงหาคม 2559) เวลา 14.00 น. ณ ห้องประชุม 301 ตึกบัญชาการ 1 ทําเนียบรัฐบาล นายสุวพันธุ์ ตันยุวรรธนะ รัฐมนตรีประจําสํานักนายกรัฐมนตรีเป็นประธานการประชุมขับเคลื่อนการอุปถัมภ์และคุ้มครองศาสนาต่าง ๆ ในประเทศไทย ครั้งที่ 1/2559
ที่ประชุมได้รับทราบคําสั่งหัวหน้าคณะรักษาความสงบแห่งชาติที่ 49/2559 เรื่องมาตรการอุปถัมภ์คุ้มครองศาสนาต่าง ๆ ในประเทศไทย ลงวันที่ 22 สิงหาคม 2559 ซึ่งสรุปสาระสําคัญว่า รัฐธรรมนูญได้กําหนดแนวนโยบายแห่งรัฐว่ารัฐพึงอุปถัมภ์และคุ้มครองพระพุทธศาสนาและศาสนาอื่น ๆ ซึ่งในประวัติศาสตร์การปกครองของประเทศไทย พระมหากษัตริย์และทางราชการได้อุปถัมภ์บํารุงพร้อมอารักคุ้มครองศาสนาพุทธ ศาสนาอิสลาม ศาสนาคริสต์ ศาสนาพราหมณ์-ฮินดู และศาสนาซิกข์เสมอมา โดยประชาชนมีเสรีภาพในการนับถือปฏิบัติพิธีกรรมตลอดจนการรักษาและเผยแพร่หลักธรรมคําสอนของทุกศาสนาแม้นับถือศาสนาต่างกันแต่ไม่มีปัญหาความแตกแยก เพราะว่ามีจิตใจที่ยึดมั่นในความเป็นชาติไทยร่วมกัน ดังนั้น ทุกศาสนาจะได้รับความคุ้มครองตามรัฐธรรมนูญและรัฐได้ให้การอุปถัมภ์คุ้มครองตลอดมา โดยให้หน่วยงานของรัฐที่เกี่ยวข้องได้ส่งเสริมและสนับสนุนการศึกษาพร้อมเผยแพร่หลักธรรมคําสอนที่ถูกต้องตามแนวทางของแต่ละศาสนาเพื่อให้เกิดการพัฒนาด้านจิตใจและปัญญา สอดคล้องกับความเลื่อมใสศรัทธาของผู้ที่นับถือศาสนานั้น ๆ โดยไม่ขัดต่อกฎหมายแต่อย่างใด
พร้อมกันนี้ คําสั่งดังกล่าวได้มอบหมายให้ สํานักเลขาธิการคณะรักษาความสงบแห่งชาติ กระทรวงวัฒนธรรม กระทรวงยุติธรรม กระทรวงมหาดไทย กระทรวงการต่างประเทศ และกระทรวงการท่องเที่ยวและกีฬา สํานักงานสภาความมั่นคงแห่งชาติ ศูนย์อํานวยการบริหารจังหวัดชายแดนภาคใต้ สํานักงานพระพุทธศาสนาแห่งชาติ สถาบันการศึกษาด้านศาสนา องค์กรปกครองคณะสงฆ์ และองค์กรทางศาสนาต่าง ๆที่ทางราชการได้รับรองได้ร่วมกันกําหนดมาตรการและกลไกในการส่งเสริมความเข้าใจอันดีและความสมานฉันท์ ของศาสนิกชนของทุกศาสนา ด้วยการนําหลักธรรมคําสอนของศาสนามาปรับใช้ในชีวิตประจําวันพร้อมกําหนดมาตรการและกลไกในการป้องกันมิให้มีการบ่อนทําลายพระพุทธศาสนาและศาสนาอื่น ๆ ดังกล่าวตลอดจนสร้างการรับรู้และความเข้าใจแก่ชาวต่างชาติเกี่ยวกับข้อพึ่งปฏิบัติหรือละเว้นการปฏิบัติในเรื่องของศาสนาต่าง ๆ ในประเทศไทยแล้วเสนอคณะรัฐมนตรีเพื่อพิจาณาภายใน 3 เดือน (ประมาณวันที่ 22 พฤศจิกายน 2559)
************************
กลุ่มประชาสัมพันธ์และเผยแพร่ สํานักโฆษก
อภิวัฒน์ / รายงาน
ดวงใจ / ตรวจ
รัฐบาลไทย-ข่าวทำเนียบรัฐบาล-รองนายกรัฐมนตรี ตรวจเยี่ยมพื้นที่ในกำกับดูแลที่เกิดอุทกภัยในภาคตะวันออกเฉียงเหนือ
วันเสาร์ที่ 4 สิงหาคม 2561
รองนายกรัฐมนตรี ตรวจเยี่ยมพื้นที่ในกํากับดูแลที่เกิดอุทกภัยในภาคตะวันออกเฉียงเหนือ
รองนายกรัฐมนตรี ตรวจเยี่ยมพื้นที่ในกํากับดูแลที่เกิดอุทกภัยในภาคตะวันออกเฉียงเหนือ
ตามที่พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม ได้รับมอบหมายให้รับผิดชอบในการกํากับดูแลและติดตามการปฏิบัติราชการในภูมิภาคเขตตรวจราชการกลุ่มจังหวัดภาคตะวันออกเฉียงเหนือตอนบนและตอนกลาง (เขต 10, 11, 12) นั้น
​​ในวันที่ 5 - 6 สิงหาคม 2561 รองนายกรัฐมนตรีและรัฐมนตรีว่าการกระทรวงยุติธรรม มีกําหนดการเดินทางไปมอบนโยบายและตรวจเยี่ยมพื้นที่กลุ่มจังหวัดภาคตะวันออกเฉียงเหนือตอนกลาง (เขต 12) ที่จังหวัดร้อยเอ็ดและกาฬสินธุ์ พร้อมทั้งเข้าร่วมประชุมเพื่อระดมความคิดเห็นการขับเคลื่อนการพัฒนาภาคตะวันออกเฉียงเหนือแบบบูรณาการที่จังหวัดขอนแก่น จากนั้นจะเดินทางไปสํารวจพื้นที่ที่ได้รับผลกระทบจากอุทกภัยและมอบถุงยังชีพให้กับราษฎรที่ได้รับความเดือดร้อนในจังหวัดสกลนครและนครพนม โดยมีกําหนดการที่สําคัญ ดังนี้
​​วันที่ 5 สิงหาคม 2561
​​เวลา 09.00 น. เป็นประธานการประชุมเพื่อมอบนโยบายในการกํากับและติดตามการปฏิบัติราชการในภูมิภาคให้แก่ หัวหน้าส่วนราชการในจังหวัดร้อยเอ็ด ณ ห้องประชุมพระมหาเจดีย์ชัยมงคล ศาลากลางจังหวัดร้อยเอ็ด
​​เวลา 11.00 เดินทางไปพบปะประชาชนในพื้นที่และตรวจเยี่ยมโครงการที่ได้รับการสนับสนุนงบประมาณตามอํานาจของรองนายกรัฐมนตรี (พลอากาศเอก ประจิน จั่นตอง) ได้แก่ โครงการปรับปรุงอาคารระบายน้ํา อ่างเก็บน้ําธวัชชัย อําเภอธวัชบุรี จังหวัดร้อยเอ็ด
​​
เวลา 14.00 น. เป็นประธานการประชุมเพื่อกํากับและติดตามการปฏิบัติราชการในภูมิภาค ณ ห้องประชุมโสมพะมิตร ศาลากลางจังหวัดกาฬสินธุ์
​​วันที่ 6 สิงหาคม 2561
​​เวลา 09.00 น. เป็นประธานการประชุมระดมความคิดเห็นการขับเคลื่อนการพัฒนาภาคตะวันออกเฉียงเหนือแบบบูรณาการ ณ โรงแรมอวานี่ ขอนแก่น โฮเทล แอนด์คอนเวนชั่น จังหวัดขอนแก่น
​​เวลา 10.00 น. ขึ้นเฮลิคอปเตอร์บินสํารวจพื้นที่ที่ได้รับผลกระทบจากอุทกภัยและอ่างเก็บน้ําห้วยทรายขมิ้น จังหวัดสกลนคร พร้อมทั้งรับฟังรายงานสถานการณ์อุทกภัยของจังหวัดสกลนคร ที่สนามบินค่ายกฤษณ์สีวะรา มณฑลทหารบกที่ 29
​​เวลา 11.00 น. ตรวจเยี่ยมให้กําลังใจและเป็นประธานมอบถุงยังชีพให้แก่ราษฎรผู้ที่ได้รับผลกระทบจากอุทกภัย ที่ศาลาอเนกประสงค์ ภายในสวนสมเด็จพระศรีนครินทร์ (สระพังทอง) จังหวัดสกลนคร พร้อมทั้งตรวจเยี่ยมโรงงานปรับปรุงคุณภาพน้ําเทศบาลนครสกลนคร (บ่อบําบัดน้ําเสียเทศบาลนครสกลนคร) เพื่อรับฟังรายงานผลการป้องกันอุทกภัยจากเทศบาลนครสกลนคร
​​เวลา 14.30 น. ขึ้นเฮลิคอปเตอร์บินสํารวจพื้นที่ที่ได้รับผลกระทบจากอุทกภัยในพื้นที่จังหวัดนครพนม
​​เวลา 15.30 น. เดินทางโดยรถยนต์ไปยังองค์การบริหารส่วนตําบลพิมาน อําเภอนาแก จังหวัดนครพนม เพื่อรับฟังรายงานสถานการณ์อุทกภัยของจังหวัดนครพนม แล้วเดินทางต่อไปยังบ้านปากบัง หมู่ 2 ตําบลพิมาน อําเภอนาแก เพื่อตรวจเยี่ยมให้กําลังใจและเป็นประธานมอบถุงยังชีพแก่ราษฎรผู้ที่ได้รับผลกระทบจากอุทกภัย
.............................................................
กลุ่มประชาสัมพันธ์และเผยแพร่ สํานักโฆษก
ข้อมูลโดย พลอากาศเอก มณฑล สัชฌุกร
โฆษกประจํารองนายกรัฐมนตรี (พลอากาศเอก ประจิน จั่นตอง)
รัฐบาลไทย-ข่าวทำเนียบรัฐบาล-กสร. ห่วงแฟนบอล แนะจัดเวลาเหมาะสม ป้องกันอุบัติเหตุและขาดงานโดยไม่จำเป็น
วันอังคารที่ 12 มิถุนายน 2561
กสร. ห่วงแฟนบอล แนะจัดเวลาเหมาะสม ป้องกันอุบัติเหตุและขาดงานโดยไม่จําเป็น
กรมสวัสดิการและคุ้มครองแรงงาน ห่วงลูกจ้างแฟนบอล แนะจัดเวลาเหมาะสมชมถ่ายทอดสดฟุตบอลโลก 2018 พักผ่อนให้เพียงพอ ป้องกันอุบัติเหตุจากการทํางาน และขาดงานโดยไม่มีเหตุอันสมควร
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า เทศกาลฟุตบอลโลก 2018 ซึ่งได้กําหนดจัดการแข่งขันขึ้น ระหว่างวันที่ 14 มิถุนายน ถึง 15 กรกฎาคม 2561เป็นช่วงที่แฟนกีฬาฟุตบอลทั่วโลกให้ความสนใจ สําหรับประเทศไทยคาดว่าจะมีแฟนกีฬาฟุตบอลติดตามชมการถ่ายทอดการแข่งขันเป็นจํานวนมาก อย่างไรก็ตามเพื่อป้องกันปัญหาการประสบอันตรายจากการทํางานอันเนื่องจากการพักผ่อนไม่เพียงพอ รวมไปถึงการมาทํางานสายหรือขาดงานโดยไม่มีเหตุสมควร กสร.จึงขอให้ลูกจ้างจัดสรรเวลาในการรับชมการถ่ายทอดการแข่งขันฟุตบอลโลกให้เหมาะสม มีเวลาพักผ่อนที่เพียงพอเพื่อป้องกันอันตรายที่อาจเกิดขึ้นจากการทํางานโดยเฉพาะลูกจ้างที่ทํางานเกี่ยวกับเครื่องมือ เครื่องจักร หรือขับขี่ยานพาหนะ รวมทั้งการถูกลงโทษทางวินัยได้เนื่องจากมาสายหรือขาดงาน
อธิบดีกรมสวัสดิการและคุ้มครองแรงงาน กล่าวด้วยว่า ในส่วนของนายจ้าง กสร.ขอความร่วมมือในการกํากับดูแลลูกจ้างมีความพร้อมก่อนปฏิบัติเพื่อป้องกันอุบัติเหตุที่อาจเกิดขึ้นจากการทํางานและขอให้กํากับดูแลลูกจ้างไม่ให้มีการเล่นพนันฟุตบอลในสถานประกอบกิจการในช่วงเทศกาลบอลโลกนี้
รัฐบาลไทย-ข่าวทำเนียบรัฐบาล-รัฐมนตรีฯ อุตตม เป็นประธานเปิดงานพร้อมกล่าวปาฐกถาพิเศษ Executive Dinner Talk "Technology Disruption การปรับตัวของประเทศไทยสู่สังคมโลก"
วันพฤหัสบดีที่ 17 มกราคม 2562
รัฐมนตรีฯ อุตตม เป็นประธานเปิดงานพร้อมกล่าวปาฐกถาพิเศษ Executive Dinner Talk "Technology Disruption การปรับตัวของประเทศไทยสู่สังคมโลก"
นายอุตตม สาวนายน รัฐมนตรีว่าการกระทรวงอุตสาหกรรม เป็นประธานเปิดงานพร้อมกล่าวปาฐกถาพิเศษ งาน Executive Dinner Talk "Technology Disruption การปรับตัวของประเทศไทยสู่สังคมโลก"
เมื่อวันที่ 16 มกราคม 2562 นายอุตตม สาวนายน รัฐมนตรีว่าการกระทรวงอุตสาหกรรม เป็นประธานเปิดงานพร้อมกล่าวปาฐกถาพิเศษ งาน Executive Dinner Talk "Technology Disruption การปรับตัวของประเทศไทยสู่สังคมโลก" โดยมี นายเสริมสกุล คล้ายแก้ว นายกสมาคมนิสิตเก่าวิศวกรรมศาสตร์ มหาวิทยาลัยเกษตรศาสตร์ พร้อมด้วยคณะผู้บริหารและแขกผู้มีเกียรติ ให้การต้อนรับ จัดโดย สมาคมนิสิตเก่าวิศวกรรมศาสตร์ มหาวิทยาลัยเกษตรศาสตร์ ณ ห้องวิภาวดีบอลรูม โรงแรมเซ็นทาราแกรนด์ แอทเซ็นทรัลพลาซ่า ลาดพร้าว
รัฐบาลไทย-ข่าวทำเนียบรัฐบาล-”รมช.ประภัตร” ผุดไอเดียพลิกฟื้นอุตสาหกรรมควายไทย
วันจันทร์ที่ 16 ธันวาคม 2562
”รมช.ประภัตร” ผุดไอเดียพลิกฟื้นอุตสาหกรรมควายไทย
”รมช.ประภัตร” ผุดไอเดียพลิกฟื้นอุตสาหกรรมควายไทยสร้างรายได้ให้เกษตรกร
วันนี้ (14 ธ.ค. 62) เวลา 14.30 น. นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ ลงพื้นที่เยี่ยมชมการดําเนินงานของสอนศิริฟาร์มควายไทย ตําบลบ้านยาง อําเภอบ้านสร้าง จังหวัดปราจีนบุรีโดยมี นายพจน์ แววสิงห์งาม รองผู้ว่าราชการจังหวัดปราจีนบุรี นายอําพันธุ์ เวฬุตันติ ผู้ตรวจราชการกระทรวงเกษตรฯ นายสัตวแพทย์สมชวน รัตนมังคลานนท์ รองอธิบดีกรมปศุสัตว์ นายวรากร จิตรหลัง ปศุสัตว์จังหวัดปราจีนบุรี พร้อมด้วยข้าราชการในสังกัด และนายพรหมพิริยะ สอนศิริ เจ้าของสอนศิริ ฟาร์มควายไทย ให้การต้อนรับ
นายประภัตร กล่าวว่า ควายไทยถือเป็นเอกลักษณ์ของชาติ ซึ่งรัฐบาลได้ให้ความสนใจและเห็นความสําคัญในอาชีพการเลี้ยงควายของเกษตรกรทั่วประเทศอย่างต่อเนื่อง โดยปัจจุบันควายไทยได้รับการพัฒนาทําให้มีขนาดและน้ําหนักมากขึ้นจากเดิม รวมทั้งสามารถคงเอกลักษณ์ของควายไทย จากภูมิปัญญาที่ถ่ายทอดสืบต่อกันมา ซึ่งแสดงให้เห็นถึงความก้าวหน้าและความร่วมมือในการพัฒนาทั้งภาครัฐและเกษตรกรผู้เลี้ยงควายได้เป็นอย่างดี โดยได้หารือร่วมกับหัวหน้าส่วนราชการ และเจ้าหน้าที่ที่เกี่ยวข้อง ในการหาแนวทางพัฒนาอุตสาหกรรมควายไทยเพื่อสร้างรายได้ให้แก่พี่น้องเกษตรกร ซึ่งได้เน้นย้ําให้สร้างแรงจูงใจพร้อมทั้งหาตลาดนําการผลิต เพื่อพลิกฟื้นให้ควายไทยกลับมามีความสําคัญในภาคเกษตร โดยการแปรรูปนมควายให้เป็นผลิตภัณฑ์ที่น่าสนใจ อาทิ นมสด โยเกิร์ต พุดดิ้ง และเวชสําอางค์ เป็นต้น ตลอดจนมอบนโยบายให้ปศุสัตว์จังหวัดปราจีนบุรี จัดตั้งกลุ่มส่งเสริมการเลี้ยงควายไทย ผลิตนมควายที่มีคุณภาพ ได้มาตรฐาน ให้ได้พันธุ์ที่ดี โดย ธกส. สนับสนุนสินเชื่อเพื่อการส่งเสริมการเลี้ยงสัตว์ ซึ่งมีการลงนาม mou ร่วมกับกรมปศุสัตว์ เมื่อวันที่ 6 ธค. ที่ผ่านมา โดยจะนําร่องส่งเสริมการเลี้ยงควายไทยเพื่อผลิตนม ในจังหวัดปราจีนบุรีเป็นแห่งแรกของประเทศ
“ปัญหาของภาคเกษตรในตอนนี้คือการเผชิญกับภัยแล้ง จึงต้องมาช่วยกันคิดว่าจะทําอย่างไรให้เกษตรกรมีอาชีพและมีรายได้ ดังนั้นจึงต้องส่งเสริมด้านปศุสัตว์ เนื่องจาก จ.ปราจีน มีพื้นที่ที่เหมาะสม โดยเชื่อว่าการส่งเสริมการเลี้ยงควายไทยเพื่อผลิตนมนั้น จะสามารถสร้างรายได้ให้กับพี่น้องเกษตรกรได้” นายประภัตร กล่าว
สําหรับสอนศิริฟาร์มควายไทย มีควายทั้งสิ้น 270 ตัว แม่พันธุ์ จํานวน 160 ตัว จํานวนแม่รีดนม 40 ตัว พ่อพันธุ์ จํานวน 2 ตัว จํานวนลูก 58 ตัว จําหน่ายปีละ 50 – 80 ตัว ราคาขั้นต่ําที่ตัวละ 60,000 บาท โดยกลุ่มตลาดหลักจะเป็นเกษตรกรที่ต้องการพ่อแม่พันธุ์เพื่อนําไปปรับปรุงพันธุ์ของเกษตรกร มีการแปรรูปผลิตภัณฑ์ที่ทําจากนมควาย เช่น นม โยเกิร์ต สบู่จากน้ํานม ครีมบํารุงผิว ฯลฯ เป็นฟาร์มควายที่ได้มาตรฐานทั้งสถานที่และวิธีการเลี้ยงจนทําให้ได้พันธุ์ควายที่มีรูปร่างขนาดใหญ่ สมบูรณ์ ถูกต้องตามคุณลักษณะควายไทยแท้ อีกทั้งยังได้ลูกควายที่สมบูรณ์แข็งแรง เป็นที่ต้องการของตลาด สามารถขายได้ในราคาสูงอีกด้วย
จากนั้น เวลา 16.00 น. รมช.เกษตรฯ เดินทางไปตรวจเยี่ยมศูนย์วิจัยและบํารุงพันธุ์สัตว์ปราจีนบุรี ตําบลลาดตะเคียน อําเภอกบินทร์บุรี จังหวัดปราจีนบุรี โดยสํารวจพื้นที่จํานวนกว่า 3,000 ไร่ เพื่อใช้เป็นพื้นที่ผลิตอาหารสัตว์ให้แก่เกษตรกรผู้เลี้ยงโคที่เข้าร่วมโครงการฯ ซึ่งมีต้นทุน กก.ละ ประมาณ 3-4 บาท ถูกกว่าตลาดที่ขายราคาปกติ กก.ละ 8 บาท จะทําให้เกษตรกรขุนวัวได้ภายใน 4 เดือน ซึ่งขอให้เกษตรกรมั่นใจว่าทุกโครงการฯ นั้นมีตลาดรองรับแน่นอน
รัฐบาลไทย-ข่าวทำเนียบรัฐบาล-กกท. เร่งจัดทำหลักเกณฑ์การให้ความช่วยเหลือ เยียวยานักกีฬาและบุคลาการทางการกีฬาที่ได้รับผลกระทบจาก COVID-19 [กระทรวงการท่องเที่ยวเเละกีฬา]
วันศุกร์ที่ 8 พฤษภาคม 2563
กกท. เร่งจัดทําหลักเกณฑ์การให้ความช่วยเหลือ เยียวยานักกีฬาและบุคลาการทางการกีฬาที่ได้รับผลกระทบจาก COVID-19 [กระทรวงการท่องเที่ยวเเละกีฬา]
กกท. เร่งจัดทําหลักเกณฑ์การให้ความช่วยเหลือ เยียวยานักกีฬาและบุคลาการทางการกีฬาที่ได้รับผลกระทบจาก COVID-19
ดร. ก้องศักด ยอดมณี ผู้ว่าการ กกท. เปิดเผยถึงแนวทางการเยียวยาให้ความช่วยเหลือบุคลากรทางการกีฬาที่ได้รับผลกระทบจาก COVID – 19 ว่า จากสถานการณ์การแพร่ระบาดของเชื้อไวรัสโคโรนาสายพันธุ์ใหม่ 2019 หรือ COVID – 19 ซึ่งส่งผลกระทบไปทั่วโลกในทุกๆด้าน รวมทั้งด้านกีฬาด้วย นั้น
ขณะนี้ กกท. กําลังรวบรวมข้อมูลและจัดทําหลักเกณฑ์การให้ความช่วยเหลือ เยียวยานักกีฬาและบุคลาการทางการกีฬาที่ได้รับผลกระทบจาก COVID-19 โดยนักกีฬาเป็นเลิศ ที่อยู่ในโครงการเตรียมนักกีฬาเพื่อควอลิไฟล์ไปโอลิมปิกเกมส์ และพาราลิมปิกเกมส์ 2020 จะมีการปรับแผนและกระบวนการฝึกซ้อม กรณีที่ไม่สามารถมาฝึกซ้อมร่วมกันได้ ให้นักกีฬาฝึกซ้อมที่บ้านแทน (Train at Home) ซึ่งจะสามารถเบิกจ่ายค่าเบี้ยเลี้ยงฝึกซ้อมได้ตามที่ กกท. วางแผนการฝึกซ้อมไว้ให้
สําหรับนักกีฬามวย และนักกีฬาอาชีพ นั้น อยู่ในระหว่างการจัดทําหลักเกณฑ์ วิธีการให้ความช่วยเหลือและเยียวยา เพื่อให้รัดกุม ครบถ้วน และรอบคอบที่สุด จากนั้นจะนําเสนอคณะกรรมการฯ ตาม พ.ร.บ. เพื่อพิจารณาอีกครั้ง (การประชุมคณะกรรมการกีฬาอาชีพ วันที่ 18 พฤษภาคม 2563) ทั้งนี้ จะต้องพิจารณาตามความจําเป็นของผู้ที่ได้รับผลกระทบประกอบการให้ความช่วยเหลือในครั้งนี้ด้วย
กกท. ขอเป็นกําลังใจให้นักกีฬาและบุคลากรกีฬาทุกท่าน มีความเข้มแข็ง และออกกําลังกายเพื่อเสริมสร้างสุขภาพในที่พักของตนเอง เพื่อให้มีพลังกายและพลังใจที่แข็งแรง และเชื่อมั่นว่าเราจะผ่านพ้นวิกฤตนี้ไปด้วยกัน.
รัฐบาลไทย-ข่าวทำเนียบรัฐบาล-"รมช.ลักษณ์" ลงพื้นที่ตรวจราชการและพบปะเกษตรกร ณ ฟาร์มโคขุน ต.คลองกระจง อ.สวรรคโลก จ.สุโขทัย
วันอังคารที่ 26 ธันวาคม 2560
"รมช.ลักษณ์" ลงพื้นที่ตรวจราชการและพบปะเกษตรกร ณ ฟาร์มโคขุน ต.คลองกระจง อ.สวรรคโลก จ.สุโขทัย
"รมช.ลักษณ์" ลงพื้นที่ตรวจราชการและพบปะเกษตรกร ณ ฟาร์มโคขุน ต.คลองกระจง อ.สวรรคโลก จ.สุโขทัย พร้อมมองหาโอกาสในการพัฒนาการเลี้ยงโคเนื้อ-โคขุนของเกษตรกร
นายลักษณ์ วจนานวัช รัฐมนตรีช่วยว่าการกระทรวงเกษตรและสหกรณ์ ลงพื้นที่ตรวจราชการและพบปะเกษตรกร ณ ฟาร์มโคขุน ต.คลองกระจง อ.สวรรคโลก จ.สุโขทัย ซึ่งเป็นฟาร์มที่ดําเนินการตามแผนงานของกรมปศุสัตว์ ที่ขับเคลื่อนตามทิศทางการพัฒนาภาคเหนือ ประเด็นการพัฒนายกระดับเป็นฐานการผลิตเกษตรอินทรีย์และเกษตรปลอดภัยเชื่อมโยงอุตสาหกรรมเกษตรแปรรูปที่สร้างมูลค่าเพิ่มสูง ทั้งนี้ จังหวัดสุโขทัยมีปริมาณการผลิตโคเนื้อมากเป็นอันดับ 2 ของประเทศ มีเกษตรกรผู้เลี้ยงสัตว์ประมาณ 35,000 ครัวเรือน ส่วนใหญ่เป็นเกษตรกรรายย่อยเลี้ยงสัตว์เป็นอาชีพเสริม โดยมีเกษตรกรผู้เลี้ยงโคเนื้อที่ขึ้นทะเบียนกรมปศุสัตว์ ประมาณ 5,724 ครัวเรือน จํานวนโคเนื้อรวม 63,422 ตัว สามารถแยกการเลี้ยงเป็น 2 รูปแบบใหญ่ ๆ คือ การเลี้ยงโคผลิตลูก หรือโคต้นน้ํา และการเลี้ยงโคขุน-โคมัน หรือโคกลางน้ํา ซึ่งโครงการส่งเสริมในจังหวัดสุโขทัย ได้แก่ โครงการปรับเปลี่ยนพื้นที่ไม่เหมาะสม เพื่อส่งเสริมการเลี้ยงโค โครงการฟาร์มโคเนื้อสร้างอาชีพ ระยะที่ 2 โครงการส่งเสริมการเกษตรแบบแปลงใหญ่ ด้านโคเนื้อ ซึ่งทั้ง 3 โครงการมีวัตถุประสงค์เพื่อส่งเสริมการเลี้ยง เพิ่มปริมาณการผลิตโคเนื้อในจังหวัด รวมทั้งเพื่อเพิ่มประสิทธิภาพการเลี้ยงโค เพื่อผลิตโคเนื้อที่มีสายพันธุ์และคุณภาพซากดี รวมทั้งลดต้นทุนการผลิตให้สามารถแข่งขันด้านราคากับโคเนื้อจากต่างประเทศได้
ทั้งนี้ โอกาสการพัฒนาพบว่ายังมีความต้องการโคเนื้อ-โคขุน อีกมาก หากสามารถสร้างกลุ่มผู้เลี้ยงแม่โครุ่นเพศผู้สายพันธุ์ดี ป้อนให้กลุ่มผู้เลี้ยงโคขุน เพื่อผลิตโคเนื้อที่มีคุณภาพซากดีเทียบเท่าเนื้อโคที่นําเข้าจากต่างประเทศ ลดปริมาณการนําเข้าเนื้อโคจากต่างประเทศ จะทําให้เกษตรกรผู้เลี้ยงโคมีความมั่นคงในอาชีพ อีกทั้งการสร้างศูนย์ผลิตอาหารหยาบสําหรับเลี้ยงโค เพื่อผลิตอาหารหยาบคุณภาพดีมีปริมาณที่เพียงพอต่อการเลี้ยงโคตลอดปี จะสามารถช่วยเกษตรกรลดต้นทุนการผลิต สามารถแข่งขันกับโคจากต่างประเทศเทศได้ นอกจากนี้ ยังมีโอกาสในการพัฒนาส่งเสริมการรวมกลุ่มผู้เลี้ยงโคเนื้อ-โคขุน ปรับระบบการเลี้ยง ผลิตโคที่มีสายพันธุ์ดี คุณภาพซากดี เพื่อเพิ่มมูลค่า มีระบบการตรวจสอบย้อนกลับ รวมทั้งสร้างระบบการตลาด มีข้อตกลงซื้อขายล่วงหน้า
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-เปิดกฎหมายคุมสัญญาเช่าที่อยู่อาศัย ป้องกันผู้บริโภคถูกเอาเปรียบ
วันพฤหัสบดีที่ 16 สิงหาคม 2561
เปิดกฎหมายคุมสัญญาเช่าที่อยู่อาศัย ป้องกันผู้บริโภคถูกเอาเปรียบ
--
เป็นประเด็นให้ได้ร้องเรียนกันมาเรื่อย ๆ สําหรับการเช่าอาคารเพื่ออยู่อาศัย ไม่ว่าจะเป็นบ้านเช่า หอพัก อพาร์ทเม้นท์ ฯลฯ ที่ผู้เช่ามักไม่ได้รับความเป็นธรรมเท่าที่ควร
ทั้งต้องจ่ายค่าเช่าล่วงหน้าหลายเดือน หรือถูกยึดเงินประกันคืนหากอยู่ไม่ครบตามสัญญา แถมบางทีผู้ให้เช่ายังคิดค่าน้ําค่าไฟสูงเกินควร ทําให้ผู้เช่าต้องแบกรับภาระมาโดยตลอด
วันนี้...รัฐบาลและหน่วยงานของรัฐเล็งเห็นถึงปัญหาความเดือดร้อนของประชาชน ล่าสุดสํานักงานคณะกรรมการคุ้มครองผู้บริโภค (สคบ.) ได้ออกประกาศ เรื่อง ให้ธุรกิจให้เช่าอาคารเพื่ออยู่อาศัยเป็นธุรกิจที่ควบคุมสัญญา พ.ศ. 2561 โดยการทําสัญญาระหว่างผู้ให้เช่าและผู้เช่าจะต้องเป็นไปตามเงื่อนไขของ สคบ.ไม่ให้ผู้บริโภคถูกเอารัดเอาเปรียบเด็ดขาด
นั่นแปลว่า ผู้ให้เช่าจะไม่สามารถเขียนสัญญาได้ตามอําเภอใจอีกต่อไป แต่จะต้องเขียนสัญญาเช่าให้สอดคล้องกับหลักเกณฑ์ที่ประกาศไว้ ดังนี้
1. ผู้ให้เช่าจะต้องส่ง “ใบแจ้งหนี้” ให้ผู้เช่ารับทราบล่วงหน้าไม่น้อยกว่า 7 วัน ก่อนถึงกําหนดวันจ่ายค่าเช่า
2. ผู้ให้เช่าจะต้องคืนเงินประกันให้ผู้เช่าทันทีเมื่อหมดสัญญา (ยกเว้นรอตรวจสอบความเสียหาย แต่ถ้าไม่มีความเสียหายต้องคืนเงินภายใน 7 วัน)
3. หากผู้เช่าผิดสัญญาเช่าที่เป็นส่วนสําคัญในสัญญา ผู้ให้เช่าต้องส่งหนังสือบอกกล่าว ตักเตือน ภายใน 30 วัน แต่หากยังละเลย ผู้ให้เช่าก็มีสิทธิบอกเลิกสัญญาได้
4. ห้ามผู้ให้เช่าเก็บเงินค่าเช่าล่วงหน้า เกิน 1 เดือน
5. ห้ามผู้ให้เช่าเก็บเงินมัดจําหรือเงินประกัน เกิน 1 เดือน
6. ห้ามผู้ให้เช่าริบเงินประกัน หรือค่าเช่าล่วงหน้า
7. ผู้ให้เช่าไม่มีสิทธิเข้าตรวจสอบอาคารที่ให้เช่าแล้ว โดยไม่ได้แจ้งล่วงหน้า
8. ห้ามผู้ให้เช่าเก็บค่าน้ํา ค่าไฟ เกินกว่าที่การไฟฟ้าฯ และการประปาฯ เรียกเก็บ
9. ห้ามผู้ให้เช่าล็อคประตูหรือเข้าไปยึดของ – ขนย้ายทรัพย์สินของผู้เช่า เมื่อผู้เช่าไม่จ่ายค่าเช่า
10. ผู้ให้เช่าไม่สามารถเรียกค่าต่อสัญญาจากผู้เช่ารายเดิมได้ หากผู้เช่าไม่ยินยอม
11. ห้ามผู้ให้เช่าเรียกเก็บค่าเสียหายที่เกิดจากการใช้งานตามปกติ จากการเสื่อมสภาพ หรือความเสียหายที่ไม่ได้เกิดจากผู้เช่า
เชื่อว่าหลักเกณฑ์หลายข้อนั้นคงโดนใจผู้บริโภค และถ้าผู้ให้เช่ารายใดฝ่าฝืน จะมีโทษจําคุกไม่เกิน 1 ปี ปรับไม่เกิน 100,000 บาท หรือทั้งจําทั้งปรับ
ประกาศนี้มีผลตั้งแต่เมื่อใด?
มีผลบังคับใช้แล้วตั้งแต่วันที่ 1 พ.ค. 61
สัญญาเช่าก่อน 1 พ.ค. 61 จะมีผลอย่างไร?
สัญญาทุกฉบับที่ได้จัดทําขึ้นมาก่อนประกาศฉบับนี้จะมีผลบังคับใช้ (1 พ.ค. 61) ก็ให้เป็นไปตามสัญญาเดิมจนกว่าจะครบกําหนด หรือหากผู้บริโภคอยากให้มีผลตามประกาศฉบับนี้ อาจใช้สิทธิยกเลิกสัญญาฉบับเก่าและขอทําสัญญาฉบับใหม่กับผู้ประกอบกิจการได้ แต่ต้องยินยอมกันทั้ง 2 ฝ่าย
เมื่อรู้เช่นนี้แล้วลองกลับไปเปิดดูสัญญาเช่าของตัวเองว่า เป็นไปตามหลักเกณฑ์นี้หรือไม่ เพื่อรักษาสิทธิของผู้บริโภค ป้องกันและแก้ไขปัญหาความไม่ธรรมในการให้เช่าที่อยู่อาศัยของประเทศไทย
อ่านรายละเอียดเพิ่มเติมได้ที่ http://www.ratchakitcha.soc.go.th/DATA/PDF/2561/E/035/12.PDF
ภาพ/ข่าว : กลุ่มสื่อสารเชิงกลยุทธ์ สํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รองปลัด สุรพลฯ ร่วมลงนาม MOU การจัดงาน Maintenances & Resilience ASIA 2019 (MRA 2019)
วันพฤหัสบดีที่ 29 พฤศจิกายน 2561
รองปลัด สุรพลฯ ร่วมลงนาม MOU การจัดงาน Maintenances & Resilience ASIA 2019 (MRA 2019)
รองปลัด สุรพลฯ ร่วมลงนาม MOU การจัดงาน Maintenances & Resilience ASIA 2019 (MRA 2019)
วันนี้ (29 พฤศจิกายน 2561) เวลา 10.00 น. นายสุรพล ชามาตย์ รองปลัดกระทรวงอุตสาหกรรม ร่วมลงนามในบันทึกข้อตกลงความเข้าใจเกี่ยวกับการจัดงาน Maintenances & Resilience ASIA 2019 (MRA019) ซึ่งจะจัดขึ้นระหว่างวันที่ 2-4 ตุลาคม 2562 โดยมีนายชัยวัฒน์ ทองคําคูณ ปลัดกระทรวงคมนาคม นายสมบูรณ์ พิทยรังสฤษฏ์ ประธานคลัสเตอร์วิศวกรรมเครื่องจักรและงานโลหะ สภาอุตสาหกรรมแห่งประเทศไทย นายสุพจน์ เตชวรสินสกุล คณบดี คณะวิศวกรรมศาสตร์ จุฬาลงกรณ์มหาวิทยาลัย และ นายทาคาชิ โยชิดะ ประธานสมาคมการบริหารจัดการประเทศญี่ปุ่น ร่วมงาน ณ โรงแรมอินเตอร์คอนติเนนตัล กรุงเทพมหานคร
รัฐบาลไทย-ข่าวทำเนียบรัฐบาล-กระทรวงยุติธรรม จัด "สมภพเสวนา" สร้างการรับรู้และส่งเสริมการกลับคืนสู่สังคมของผู้พ้นโทษ
วันพุธที่ 14 พฤศจิกายน 2561
กระทรวงยุติธรรม จัด "สมภพเสวนา" สร้างการรับรู้และส่งเสริมการกลับคืนสู่สังคมของผู้พ้นโทษ
กระทรวงยุติธรรม จัด "สมภพเสวนา" สร้างการรับรู้และส่งเสริมการกลับคืนสู่สังคมของผู้พ้นโทษ
ในวันพุธที่ ๑๔ พฤศจิกายน ๒๕๖๑ เวลา ๐๙.๐๐ น.
ณ The Jam Factory ถนนเจริญนคร เขตคลองสาน กรุงเทพมหานคร
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
ให้เกียรติเข้าร่วมเสวนาในกิจกรรม "สมภพเสวนา"
ในหัวข้อ "หนึ่งคํา...ล้านความหมาย คลายปม คนพ้นโทษ"
ภายใต้โครงการส่งเสริมสัมมาชีพและพัฒนาผลิตภัณฑ์เพื่อการพัฒนาพฤตินิสัย
โดยมีนายวิทยา สุริยะวงค์ รองปลัดกระทรวงยุติธรรม นายนิมิต ทัพวนานต์ ผู้ช่วยปลัดกระทรวงยุติธรรม
พร้อมด้วยผู้บริหารหน่วยงานในสังกัดกระทรวงยุติธรรม
ผู้แทนจากหน่วยงานที่เกี่ยวข้อง และผู้ที่สนใจเข้าร่วมฯ
ปลัดกระทรวงยุติธรรม กล่าวตอนหนึ่งในการเสวนาว่า "โครงการส่งเสริมสัมมาชีพและพัฒนาผลิตภัณฑ์
เพื่อการพัฒนาพฤตินิสัย หรือ "สมภพ" เป็นความริเริ่มของกระทรวงยุติธรรม
เพื่อให้มีองค์กรที่ทําหน้าที่บริหารจัดการผู้ที่ผ่านกระบวนการบําบัดพัฒนาพฤตินิสัยก่อนกลับคืนสู่สังคม
สิ่งที่สําคัญที่สุดของผู้พ้นโทษ นอกเหนือจากการเตรียมความพร้อม
พัฒนาทักษะด้านอาชีพต่างๆ เพื่อให้พร้อมกลับคืนสู่สังคมอย่างปกติแล้ว
"โอกาส" ถือเป็นอีกปัจจัยหนึ่งที่มีความสําคัญให้ผู้พ้นโทษสามารถกลับสู่สังคมได้อย่างราบรื่น
ซึ่งโอกาสจะเกิดขึ้นได้ต่อเมื่อสังคมมอบให้ โดยคนในสังคมเอง
ต้องรับรู้และสร้างความเข้าใจที่ถูกต้อง (Mindset) ต่อผู้พ้นโทษ
ปรับเปลี่ยนทัศนคติในการช่วยเหลือแบ่งปันในฐานะเพื่อนมนุษย์
ให้ผู้พ้นโทษกลับมามีโอกาสใช้ชีวิตอย่างปกติในสังคม
ทั้งนี้ เพื่อสร้างความรู้สึกมั่นคง ปลอดภัย ในการใช้ชีวิตอยู่ร่วมกันในสังคม
รวมทั้งลดปัญหาและป้องกันอาชญากรรมจากการกระทําผิดซ้ําต่อไป"
รัฐบาลไทย-ข่าวทำเนียบรัฐบาล-อยู่บ้านอย่างไรให้ปลอดภัยจากโควิด-19
วันพฤหัสบดีที่ 9 เมษายน 2563
อยู่บ้านอย่างไรให้ปลอดภัยจากโควิด-19
มีวิธีการอย่างไรให้ปลอดภัยจากเชื้อไวรัสโควิด-19 นะ
วิธีอยู่บ้านอย่างปลอดภัยในสถานการณ์ Covid-19
1.รักษาความสะอาดของตนเองเมื่อกลับมาบ้าน
2.หมั่นล้างมืออย่างสม่ําเสมอ
3.รักษาระยะห่างตามมาตรการ Social distancing
รัฐบาลไทย-ข่าวทำเนียบรัฐบาล-ชาวสวนปาล์มเฮ! ราคาปาล์มสดขยับสูงขึ้น
วันจันทร์ที่ 10 ธันวาคม 2561
ชาวสวนปาล์มเฮ! ราคาปาล์มสดขยับสูงขึ้น
--
ในช่วงเดือนธันวาคม มกราคม และกุมภาพันธ์ ของทุกปีจะมีผลผลิตปาล์มน้ํามันออกสู่ตลาดมากจึงส่งผลกระทบต่อราคา และที่ผ่านมามีปัจจัยทั้งภายในและภายนอกประเทศที่ทําให้ปาล์มน้ํามันราคาตกต่ํา
สัปดาห์ก่อนรัฐบาลได้ออกมาตรการปรับสมดุลน้ํามันปาล์มในประเทศ โดยให้การไฟฟ้าฝ่ายผลิตแห่งประเทศไทย หรือ กฟผ. รับซื้อน้ํามันปาล์มดิบจากพื้นที่แหล่งผลิตที่สําคัญ เช่น กระบี่ สุราษฎร์ธานี ชุมพร จํานวน 160,000 ตัน ในราคากิโลกรัมละ 18 บาท ภายในระยะเวลา 2 – 3 เดือน เพื่อนําไปใช้ผลิตกระแสไฟฟ้าที่โรงไฟฟ้าบางปะกง จังหวัดฉะเชิงเทรา
รวมทั้งเร่งรัดส่งออกน้ํามันปาล์มดิบ โดยสนับสนุนค่าใช้จ่ายให้แก่ผู้ส่งออกไม่เกินกิโลกรัมละ 1.75 บาท
สนับสนุนให้สถานบริการน้ํามันจําหน่ายไบโอดีเซลบี 20 ซึ่งมีส่วนผสมของน้ํามันปาล์มบริสุทธิ์ สําหรับรถบรรทุก
ล่าสุดยังได้ผลักดันโครงการสร้างความเข้มแข็งให้แก่เกษตรกรชาวสวนปาล์มน้ํามัน เพื่อสร้างความเข้มแข็งเพิ่มประสิทธิภาพการผลิต และช่วยเหลือค่าครองชีพแก่เกษตรกรชาวสวนปาล์มน้ํามันราว 150,000 ราย โดยจ่ายเงินให้ตามพื้นที่ปลูกจริงในอัตราไร่ละ 1,500 บาท ครัวเรือนละไม่เกิน 15 ไร่ ตั้งแต่เดือนธันวาคม 2561 - กันยายน 2562
จากมาตรการต่าง ๆ ของรัฐบาล ทําให้ผู้ประกอบการในพื้นที่ปลูกปาล์มน้ํามันเกิดความมั่นใจ ส่งผลให้ราคารับซื้อผลปาล์มสดขยับเป็น 3 บาท/กิโลกรัม หน้าโรงงานสกัด ซึ่งใกล้เคียงกับเป้าหมายที่วางไว้ 3 - 3.20 บาท/กิโลกรัม โดยภาครัฐจะทําให้ราคาดังกล่าวส่งถึงมือเกษตรกรชาวสวนปาล์มให้ได้
นอกจากนี้ ยังได้รับความร่วมมือจากค่ายรถใหญ่และรถบรรทุกที่หันมาเติมน้ํามันไบโอดีเซลบี 20 มากกว่า 100,000 คันแล้ว
สําหรับเกษตรกรชาวสวนปาล์มต้องการสอบถามข้อมูลเพิ่มเติม สามารถติดต่อได้ที่ กรมส่งเสริมการเกษตร โทร. 0 2579 0121 ถึง 27
---------------------------
ภาพ / ข่าว : กลุ่มสื่อสารเชิงกลยุทธ์ สํานักโฆษก สํานักเลขาธิการนายกรัฐมนตรี